open-index/open-wikipedia-markdown huggingface dataset:
Επίσκοπος Κίτρους Γερμανός

Ο **Γερμανός** ήταν Επίσκοπος Κίτρους που έζησε τον 9ο αιώνα. Είναι ο πρώτος γνωστός επίσκοπος Κίτρους που γνωρίζουμε, αν και ορισμένοι (Αριστάρχης) θεωρούν ότι κάποιος Φωτεινός που έζησε τον 5ο αιώνα, ήταν επίσης επίσκοπος Κίτρους. Αυτή η εικασία όμως απορρίπτεται από τους περισσότερους, καθώς ο επίσκοπος Φωτεινός είναι ο επίσκοπος Κύτρων ή Χύτρων (Κύπρου) και όχι Κίτρους. Ο Γερμανός άκμασε επί αυτοκρατορίας του Βασιλείου Α'. Έγινε επίσκοπος το 869 και παρέμεινε ως το 879. 

Θεωρείται πιθανό να πήρε μέρος στην Οικουμενική Σύνοδο του 867 που έγινε στην Κωνσταντινούπολη, κατά την οποία αναθεματίστηκε και εκθρονίστηκε ο Πατριάρχης Φώτιος. Επίσης, ο Γερμανός συμμετείχε και στη σύνοδο του 879 που οδήγησε στην επαναφορά του Φωτίου στο θρόνο. Σε αμφότερες τις συνόδους είχαν πάρει μέρος και εκπρόσωποι του Πάπα.

Είναι άγνωστο ποιοι επίσκοποι διαδέχθηκαν το Γερμανό. Ο επόμενος γνωστός επίσκοπος Κίτρους είναι ο Ιωάννης (13ος αιώνας).

## Παραπομπές


Γερμανος
Κατηγορία:Επίσκοποι του 9ου αιώνα
Λευτέρης Κιοσκλής

Ο **Λευτέρης Κιοσκλής** (Αϊβαλί, Μικρά Ασία, 1913 - Αθήνα, 5 Μαΐου 1991) ήταν Έλληνας δικηγόρος και πολιτικός, βουλευτής ΠΑΣΟΚ και ιδρυτικό μέλος του κινήματος. Διετέλεσε Γενικός γραμματέας του Υπουργείου Εμπορίου το 1981-1982, ενώ ήταν υποδιοικητής του ΙΚΑ και στη συνέχεια διοικητής από το 1984 ως τις 4 Σεπτεμβρίου 1985.

## Βιογραφία
Ο Ελευθέριος Κιοσκλής, γιος του Κίμωνα Κιοσκλή και της Χριστίνας Χατζημανωλάκη, γεννήθηκε στη Μικρά Ασία, και πέρασε ως πρόσφυγας το 1922 στη Λέσβο μαζί με τους γονείς και την αδερφή του Ιωάννα (Βάνα) Αναγνωστοπούλου. Σπούδασε Νομικά στο πανεπιστήμιο Θεσσαλονίκης. Πήρε μέρος στην Εθνική Αντίσταση και στο δημοκρατικό κίνημα της περιόδου μετά τον εμφύλιο πόλεμο, κάτι που του στοίχισε σε φυλακή και εξορία στα τέλη της δεκαετίας του '40. Μετά την ίδρυση του ΠΑΣΟΚ το 1974 αποτέλεσε ιδρυτικό μέλος του και εξελέγη δύο φορές βουλευτής Λέσβου. Κατήλθε υποψήφιος για πρώτη φορά στις εκλογές του 1974 με το ΠΑΣΟΚ αλλά δεν εξελέγη βουλευτής, καθώς συγκέντρωσε μόνο 3.156 ψήφους. Κέρδισε τις εκλογές του 1977 και επανεξελέγη το 1981. Το 1982 ήταν υποψήφιος δήμαρχος στη Μυτιλήνη. Κηδεύτηκε στη Μυτιλήνη, στις 6 Μαΐου 1991.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Λέσβου
Κατηγορία:Βουλευτές εκλεγμένοι με το ΠΑΣΟΚ
Κατηγορία:Διοικητές του ΙΚΑ
Κατηγορία:Μικρασιατικός Ελληνισμός
Γιάννης Δημόπουλος

Ο **Ιωάννης Κ. Δημόπουλος** (1932-2022) ήταν Έλληνας δικηγόρος, ο οποίος διετέλεσε βουλευτής με τη Νέα Δημοκρατία στο νομό Πιερίας από το 1974 ως το 1981.. Επίσης, στην κυβέρνηση του Κ. Καραμανλή διετέλεσε υφυπουργός Εμπορίου από το 1977 ως το 1980.

## Νεανικά χρόνια και σπουδές
Γεννήθηκε στην Παλιά Βροντού Πιερίας στις 6 Ιουνίου 1932. Γιος του δασκάλου Κωνσταντίνου Δημόπουλου, ο πατέρας του είχε διατελέσει επίσης βουλευτής Πιερίας την περίοδο από το 1952 ως το 1967. Η μητέρα του, Παναγιώτα (με καταγωγή από τη Μάνη), ήταν επίσης δασκάλα.  Νονός του ήταν ο υπουργός Λεωνίδας Ιασωνίδης (1884-1959). Σπούδασε οικονομικά και νομικά στα πανεπιστήμια της Θεσσαλονίκης (πτυχιούχος το 1956) και της Νέας Υόρκης.

Από το 1956 άρχισε να εργάζεται ως δικηγόρος. Την περίοδο από το 1964 ως το 1967 διετέλεσε βοηθός εμπορικού ακολούθου στο Προξενείο της Νέας Υόρκης, όπου ολοκλήρωσε τις μεταπτυχιακές του σπουδές στις Οικονομικές Επιστήμες.

## Αθλητική δραστηριότητα
Ο Ιωάννης Δημόπουλος ασχολήθηκε στα εφηβικά και νεανικά του χρόνια με τον αθλητισμό. Ειδικότερα, ήταν καλαθοσφαιριστής της ΧΑΝΘ και του ΠΑΟΚ από το 1947 μέχρι το 1956.

## Πολιτική σταδιοδρομία
Πήρε μέρος στις εκλογές του 1974 ως υποψήφιος βουλευτής Πιερίας με τη Νέα Δημοκρατία και εξελέγη 2ος με 10.919 ψήφους, πρώτο τον Ευάγγελο Σουσουρογιάννη και τρίτο τον Ελευθέριο Ελευθεριάδη, επίσης από τη Νέα Δημοκρατία. Στις επόμενες εκλογές το 1977 επανεξελέγη βουλευτής και ήταν πρώτος με 13.368 ψήφους, με 2ο το Σουσουρογιάννη (8.023 ψήφοι) και 3ο τον Ελευθεριάδη (4.850 ψήφοι).

Το 1976 ορίστηκε από τον πρωθυπουργό Κωνσταντίνο Καραμανλή γενικός εισηγητής για το νομοσχέδιο που αφορούσε την ένταξη της Ελλάδας στην ΕΟΚ. Διετέλεσε υφυπουργός Εμπορίου από τις 28 Νοεμβρίου 1977 έως τις 10 Μαΐου 1980. Τον διαδέχθηκε στο υφυπουργείο ο βουλευτής Έβρου, Σταύρος Ταταρίδης.

Στις 16 Ιανουαρίου 1981 διορίστηκε από τον πρωθυπουργό Γεώργιο Ράλλη ως ευρωβουλευτής και ήταν ανάμεσα στους πρώτους Έλληνες ευρωβουλευτές, μέλος της επιτροπής προϋπολογισμών. Παρέμεινε ευρωβουλευτής μέχρι τη διεξαγωγή των βουλευτικών εκλογών του 1981.

Από το 1989 ως το 1993 ήταν διοικητής του Γενικού Νοσοκομείου Αττικής ΚΑΤ "Απόστολος Παύλος".

Τον Νοέμβριο του 2009 ήταν ανάμεσα στα 49 πρόσωπα από την Πιερία που πήραν μέρος στο έκτακτο συνέδριο της ΝΔ στην ελληνική πρωτεύουσα.

Απεβίωσε σε ηλικία 90 ετών στις 22 Σεπτεμβρίου 2022 και κηδεύτηκε την μεθεπομένη στην Πυλαία Θεσσαλονίκης.

## Οικογένεια
Από το γάμο του με τη Μαίρη Λαζαρίδου ο Ιωάννης Δημόπουλος απέκτησε 1 κόρη, την πολιτικό μηχανικό Χριστίνα Δημοπούλου, και 1 γιο, το
δικηγόρο Παρ' Αρείω Πάγω Κώστα Ι. Δημόπουλο, ο οποίος ήταν υποψήφιος βουλευτής με τη ΝΔ στις βουλευτικές εκλογές του 2009 και υποψήφιος δήμαρχος στο Δήμο Δίου-Ολύμπου με το συνδυασμό «Ολύμπια Γη» το 2010 και το 2014, οπότε ο Κώστας Δημόπουλος εξελέγη δήμαρχος, με ποσοστό 52,3%.

## Παραπομπές


## Πηγές
* 

Κατηγορία:Βουλευτές Πιερίας
Κατηγορία:Έλληνες υφυπουργοί Εμπορίου
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Ευάγγελος Σουσουρογιάννης

Ο **Ευάγγελος Σουσουρογιάννης** (1928 - 20 Αυγούστου 2011), του Αθανασίου, ήταν Έλληνας δικηγόρος που χρημάτισε βουλευτής ΝΔ στο νομό Πιερίας από το 1974 ως το 1981. και ευρωβουλευτής το 1981.

## Βιογραφία
Ο Ε. Σουσουρογιάννης με καταγωγή από το Ραχώνι Θάσου γεννήθηκε στη Θεσσαλονίκη το 1928. Σπούδασε Νομικά στο ΑΠΘ και κατόπιν εγκαταστάθηκε στην Κατερίνη, όπου εργάστηκε ως δικηγόρος. Ασχολήθηκε με τον αθλητισμό εκτός από την πολιτική. Διατέλεσε Γενικός Γραμματέας και Πρόεδρος της ΠΑΕ Πιερικός. Υπήρξε επίσης μέλος του Διοικητικού Συμβουλίου του Ναυτικού Ομίλου Κατερίνης για πολλά έτη. Σύζυγός του ήταν η Ευτυχία Σουσουρογιάννη (Σαλασίδου). Είχε 2 γιούς (Ηλίας και Αθανάσιος) και 3 εγγόνια (Ευάγγελος, Ευάγγελος, Έλενα).

Πήρε μέρος στις εκλογές του 1974 ως υποψήφιος βουλευτής Πιερίας με τη Νέα Δημοκρατία και εξελέγη με 17.235 ψήφους. Στις επόμενες εκλογές το 1977 επανεξελέγη βουλευτής με 8.018 ψήφους. Υπήρξε προσωπικός και πολιτικός φίλος του Ευάγγελου Αβέρωφ, τον οποίο και στήριξε στην υποψηφιότητά του για την προεδρία της Νέας Δημοκρατίας το 1980 κόντρα στον Γεώργιο Ράλλη.

Το 1981 υπηρέτησε ως ευρωβουλευτής της ΝΔ από τον Ιανουάριο ως τον Οκτώβριο εκείνης της χρονιάς. Ήταν ένας εκ των πρώτων 24 Ελλήνων Ευρωβουλευτών. Ήταν μέλος της Επιτροπής Ενεργείας και Ερευνών του Ευρωπαϊκού Κοινοβουλίου, από το Φεβρουάριο ως τον Οκτώβριο του 1981. Υπήρξε υποψήφιος βουλευτής με την Νέα Δημοκρατία και τη χρονιά 1993 υπό την προεδρία του Κωνσταντίνου Μητσοτάκη, χωρίς να κατορθώσει να εκλεγεί ωστόσο.
 
Ήταν ενεργός με τα κοινά ακόμα και τα τελευταία χρόνια της ζωής του. Το 2009 στήριξε με κοινή δήλωση 7 πρώην βουλευτών της ΝΔ τον Αντώνη Σαμαρά.  Το Νοέμβριο του ίδιου χρόνου ήταν ανάμεσα στα 49 πρόσωπα από την Πιερία που πήραν μέρος στο έκτακτο συνέδριο της ΝΔ στην ελληνική πρωτεύουσα.

## Παραπομπές


## Πηγές
* 

Κατηγορία:Βουλευτές Πιερίας
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Νικόλαος Κάκκαλος

Ο **Νικόλαος Κάκκαλος** του Κλεομένους (γενν. στο Λιτόχωρο στις 9 Φεβρουαρίου 1952) είναι Έλληνας εκπαιδευτικός που χρημάτισε βουλευτής ΝΔ στο νομό Πιερίας από το 1989 ως το 1998.. Διεγράφη από την Κ.Ο. του κόμματος από το 1998 ως το 1999 και κατέστη ανεξάρτητος βουλευτής. Είναι παντρεμένος με τη Σοφία Φούντα και έχει 1 γιο και 1 κόρη.

## Βιογραφία
Σπούδασε Μαθηματικός στο ΑΠΘ. Το 1974 προσχώρησε στη Νέα Δημοκρατία μέσω της τοπικής οργάνωσης του Λιτοχώρου. Την επόμενη χρονιά έγινε μέλος της νομαρχιακής επιτροπής του κόμματος και στις δημοτικές εκλογές του 1982 εξελέγη δημοτικός σύμβουλος με τη ΝΔ στο Λιτόχωρο.

Εξελέγη για πρώτη φορά βουλευτής στις εκλογές του 1989 στην Πιερία και επανεξελέγη το Νοέμβριο του 1989, το 1990, το 1993 και το 1996. Διαγράφηκε από βουλευτής της ΝΔ στις 4 Φεβρουαρίου 1998 (για έναν χρόνο ως το 1999) και κατέστη ανεξάρτητος.

Το Νοέμβριο του 2009 ήταν ανάμεσα στα 49 πρόσωπα από την Πιερία που πήραν μέρος στο έκτακτο συνέδριο της ΝΔ στην ελληνική πρωτεύουσα.

## Εξωτερικοί σύνδεσμοι
*Βιογραφικό

## Παραπομπές


Κατηγορία:Βουλευτές Πιερίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές διαγραφέντες
Μοσόχ

**Μοσόχ** (που σημαίνει «πολύτιμος»), πρόσωπο της Βίβλου έκτος γιος του Ιάφεθ μικρότερου γιου του Νώε γενάρχης των Ευρωπαίων όπως αναφέρεται στην Βίβλο (Γένεσις 10:2) σύμφωνα με τον Φλάβιο Ιώσηπο ήταν γενάρχης των Μουσκί της Καππαδοκίας  με πρωτεύουσα την Μαζάκα (αρχαία Καισάρεια). Ο Ιππόλυτος της Ρώμης (3ος αιώνας μ.χ.) αναφέρει τους Ιλλυριούς σαν απογόνους του Μοσόχ, τον σχετίζει επιπλέον με άλλους λαούς όπως οι Γεωργιανοί και οι Αρμένιοι.

## Πηγές
*Historical Textbook and Atlas of Biblical Geography by Coleman (1854)

Κατηγορία:Πρόσωπα της Παλαιάς Διαθήκης
Ιωύαν

Ο **Ιωύαν** είναι πρόσωπο της Βίβλου τέταρτος γιος του μικρότερου γιου του Νώε, Ιάφεθ, του γενάρχη των Ευρωπαίων.

Ο Ιωύαν σύμφωνα με τον Ιουδαίο ιστορικό του 1ου αιώνα μ.Χ. Φλάβιο Ιώσηπο, είναι ο γενάρχης των Ελλήνων. Στα Εβραϊκά ο όρος Ίωνες αναφερόταν γενικά σε ολόκληρους τους Έλληνες.

Στους ίδιους τους Έλληνες ήταν ένα από τα τέσσερα φύλα του λαού με γενάρχη τον Ίωνα, που ταυτίζεται με τον Ιωύαν.

Σύμφωνα με την Βίβλο, γιοί του Ιωύαν ήταν οι: Ελισά, Θαρσείς, Κιτιοί και Ρόδιοι.

## Παραπομπές

## Πηγές

*Anson F. Rainey, The Sacred Bridge: Carta’s Atlas of the Biblical Word, Carta: Jerusalem, 2006, 27; and Yohanan Aharoni, Michael Avi-Yonah, Anson F. Rainey, Ze’ev Safrai, The Macmillan Bible Atlas, Macmillan Publishing: New York, 1993, p.&nbsp;21.

Κατηγορία:Πρόσωπα της Παλαιάς Διαθήκης
Θοβέλ

O** Θοβέλ **είναι πρόσωπο της Βίβλου, πέμπτος γιος του μικρότερου γιου του Νώε, Ιάφεθ του γενάρχη των Ευρωπαίων, σύμφωνα με τον Ιουδαίο ιστορικό του 1ου αιώνα Φλάβιο Ιώσηπο, γενάρχης των Ιβήρων. Η μετάφραση του Ιώσηπου ερμηνεύτηκε αρχικά ότι αφορούσε τους Ίβηρες του Καυκάσου αλλά ιστορικοί αργότερα όπως ο Ιππόλυτος της Ρώμης, τον 3ο αιώνα επέκτειναν τον όρο Ίβηρες απόγονοι του Θοβέλ στους Ισπανούς και τους Ιταλούς.
Σύμφωνα με τον Καταλανικό θρύλο ο Θοβέλ απέπλευσε από τη Γιάφφα με την οικογένεια του για τον ποταμό Φρανκόλι στην Ισπανική Καταλονία το 2157 π.Χ. όπου ίδρυσε πόλη την οποία ονόμασε χάρη του γιου του Ταρράχο Ταραγκόνα. Ο Θοβέλ βασίλευσε 155 χρόνια πέθανε ενώ ετοιμαζόταν να εποικίσει τη Μαυριτανία τον διαδέχθηκε ο γιος του Ίβηρας άλλες παραδόσεις τον έχουν οικιστή της Ραβένας στην Ιταλία, του Σετούμπαλ στην Πορτογαλία και του Τολέδο στην Ισπανία. Ο βασιλιάς της Καστίλης Αλφόνσος Ι΄ της Καστίληςς έγραψε ότι εγκαταστάθηκε στα Πυρηναία, αναφέρεται ότι μοίρασε το βασίλειο του στους 3 γιους του : 

*Ο μεγαλύτερος Ταρράχο κληρονόμησε την Αραγωνία
*Ο μεσαίος Τοφαίλ τις δυτικές ακτές του Ατλαντικού στη σημερινή Πορτογαλία
*Ο νεώτερος Ίβηρας τις νότιες ακτές της Μεσογείου.

## Πηγές

*Ivane Javakhishvili. "Historical-Ethnological problems of Georgia, the Caucasus and the Near East" (a monograph), Tbilisi, 1950, pp. 130–135 (in Georgian)
*Giorgi Melikishvili. "About the history of ancient Georgia" (a monograph), Tbilisi, 1959, pp. 9, 13, 14, 18, 72–78, 108–110, 121, 175, 226, 227, 253 (in Russian)
*Guram Kvirkvelia. "Foreign scientists about the metallurgy of the ancient Georgian tribes" (a monograph), Tbilisi, 1976, pp. 3–90 (in Georgian, Russian summary).

Κατηγορία:Πρόσωπα της Παλαιάς Διαθήκης
Θείρας

Ο **Θείρας** (εβρ. תִירָס, Ṯīrās) ήταν πρόσωπο της Βίβλου, έβδομος και μικρότερος γιος του Ιάφεθ, μικρότερου γιου του Νώε. Σύμφωνα με το Βιβλίο των Ιωβηλαίων, ο κλήρος του Θείρα ήταν τέσσερα μεγάλα νησιά στον ωκεανό. 

Ο Φλάβιος Ιώσηπος αναφέρει τον Θείρα ως πρόγονο των Θρακών.

Στους Έλληνες ταυτίζεται με τον Θράκα, επώνυμο ήρωα των Θρακών. Οι Γέτες ήταν το σημαντικότερο έθνος των Θρακών.

## Παραπομπές

## Πηγές
* *The Bible for Home and School*, Macmillan, 1909 (heavily annotated scholarly translation), σελ.&nbsp;90
* *International Standard Bible Encyclopedia* (1995), σελ.&nbsp;859

Θειρα
Φουδ

Ο **Φουδ** ήταν πρόσωπο της Βίβλου τρίτος γιος του Χαμ γιου του βιβλικού Νώε γενάρχη των Χαμιτών όπως αναφέρεται στην Βίβλο **(Γένεσις 10:6)**. Η περιοχή διαμονής του ορίζεται στην αρχαία Λιβύη δυτικά της Αιγύπτου. Ο Ιουδαίος ιστορικός του 1ου μ.χ. αιώνα Ιώσηπος Φλάβιος τον θεωρεί γενάρχη των αρχαίων Λιβύων, συνδέεται με τη γη του Φουδ όπως περιγράφεται στα αρχαία Αιγυπτιακά χρονικά. Ο Πλίνιος ο Πρεσβύτερος και ο γεωγράφος Πτολεμαίος τον τοποθετούν δυτικότερα στην θέση του σημερινού Μαρόκου.

## Παραπομπές


## Πηγές
**Baker, David W. 1992. "Put". In The Anchor Bible Dictionary, edited by David Noel Freedman. Vol. 5 of 6 vols. New York: Doubleday. 560*
**Graefe, Erhart. 1975. "Der libysche Stammesname p(j)d(j)/pjt im spätzeitlichen Onomastikon." Enchoria: Zeitschrift für Demotistik und* Koptologie 5:13–17

Κατηγορία:Πρόσωπα της Παλαιάς Διαθήκης
Κατηγορία:Χαμ (υιός του Νώε)
.
Ισότοπα του σκανδίου

μικρογραφία|Σκάνδιο-45


## Σημειώσεις

* Οι τιμές που σημειώνονται με # δεν είναι απόλυτα τεκμηριωμένες από πειραματικά δεδομένα, αλλά προέρχονται, τουλάχιστον εν μέρει, από συστηματικά μοντέλα. Τα σπιν με αμφιβολίες είναι κλεισμένα σε παρενθέσεις.
* Οι αβεβαιότητες δίνονται επίσης σε παρενθέσεις, αφορώντας τα τελευταία ψηφία. Οι τιμές της αβεβαιότητας αναφέρονται στην φυσική διαφοροποίηση, εκτός από την ισοτοπική σύνθεση και την χαρακτηρισμένη ως πρότυπη ατομική μάζα από την IUPAC, που αυξάνουν τις αβεβαιότητες.
## Παραπομπές


σκανδιο
Μονπελιέ (Βερμόντ)

Το **Μονπελιέ** (, συναντάται και ως **Μοντπίλιερ** ) είναι πρωτεύουσα της αμερικανικής πολιτείας Βερμόντ και έδρα της κομητείας Ουάσινγκτον. Σύμφωνα με την απογραφή του 2010, το Μονπελιέ έχει 7.855 κατοίκους, γεγονός που το κατατάσσει ως τη μικρότερη πρωτεύουσα αμερικανικής πολιτείας. Η πόλη βρίσκεται σε μια κοιλάδα στους ανατολικούς πρόποδες των Πράσινων Ορέων, τα οποία χωρίζουν στη μέση την πολιτεία, κοντά στο σημείο που οι τέσσερις ποταμοί σχηματίζουν τον ποταμό Γουινούσκι, ο οποίος θεωρείται ότι είναι ο σημαντικότερος ποταμός του Βερμόντ. Η πόλη πήρε το όνομά της από την ομώνυμη πόλη στη Γαλλία.

## Ιστορία
Το Μονπελιέ ιδρύθηκε το 1787 ή 1788 από τον συνταγματάρχη Τζέικομπ Ντέιβις, ο οποίος έκτισε εκεί ένα κατάλυμα. Η πόλη καταγράφηκε για πρώτη φορά το 1791, όταν είχε 113 κατοίκους, αλλά ο πληθυσμός της γρήγορα αυξήθηκε. Το 1805, η πόλη επιλέχθηκε για πρωτεύουσα της πολιτείας του Βερμόντ, πιθανόν εξαιτίας της κεντρικής της τοποθεσίας και του γεγονότος ότι βρισκόταν κοντά σε πολλούς σημαντικούς εμπορικούς δρόμους της πολιτείας. Παλαιότερα, η Συνέλευση του Βερμόντ είχε συγκληθεί σε πολλές διαφορετικές πόλεις, αλλά ποτέ στο Μονπελιέ. To πρώτο καπιτώλιο ολοκληρώθηκε 1831, αλλά αντικαταστάθηκε από ένα μεγαλύτερο έξι χρόνια αργότερα. Το δεύτερο καπιτώλιο κάηκε το 1857 και το σημερινό χτίστηκε το 1859. 

Η πόλη αναπτύχθηκε οικονομικά στις αρχές του 19ου αιώνα, με λατομεία γρανίτη και άλλες επιχειρήσεις, ενώ στα μέσα του αιώνα έφτασε στην πόλη ο σιδηρόδρομος, γεγονός που έδωσε ώθηση στον τουρισμό. Η πόλη χωρίστηκε στα δύο το 1849, με τη δημιουργία του ανατολικού Μονπελιέ. Στην πόλη ιδρύθηκε το 1848 η "National Life Insurance Company", μια από τις παλαιότερες ασφαλιστικές εταιρίες. Το 1895 το Μονπελιέ αναγνωρίστηκε ως πόλη. Κατά τον 20ό αιώνα, η ανάπτυξη του Μονπελιέ ήταν αργή. Το 1935 εγκαταστάθηκε κοντά στο Μονπελιέ ο πρώτος μηχανοκίνητος αναβατήρας στις ΗΠΑ. Τον Μάρτιο του 1992, μεγάλο μέρος της πόλης καταστράφηκε από πλημμύρα, με ζημίες που εκτιμήθηκαν στο Μονπελιέ σε τέσσερα εκατομμύρια δολάρια. Η πλημμύρα δημιουργήθηκε όταν κομμάτια πάγου έφραξαν τη ροή του ποταμού Γουϊνούσκι.

## Οικονομία
Ο μεγαλύτερος εργοδότης στην πόλη είναι η πολιτειακή κυβέρνηση, η οποία απασχολεί περίπου 2.300 εργαζόμενους. Στην πόλη βρίσκονται επίσης τα κεντρικά γραφεία της *National Life Insurance Company*, μιας από τις μεγαλύτερες ασφαλιστικές εταιρίες στις ΗΠΑ. Επίσης, το ίδιο το Μονπελιέ είναι σημαντικός τουριστικός προορισμός, τόσο από μόνο του, όσο και για τα χιονοδρομικά κέντρα κοντά σε αυτό. Επίσης είναι σημαντικό κέντρο εξόρυξης γρανίτη. Τρία πολεμικά πλοία των ΗΠΑ έχουν πάρει το όνομα της πόλης και στην πόλη βρίσκεται μουσείο που εξυμνεί τα πολεμικά κατορθώματά τους.

## Παραπομπές


## Εξωτερικοί σύνδεσμοι

* 

Κατηγορία:Πόλεις του Βερμόντ
Κατηγορία:Έδρες κομητειών του Βερμόντ
No Remorse

**No Remorse** είναι ο τίτλος της συλλογής τραγουδιών του βρετανικού χέβι μέταλ συγκροτήματος Motörhead, η οποία κυκλοφόρησε στις 15 Σεπτεμβρίου 1984 σε μορφή διπλού δίσκου βινυλίου μέσω της δισκογραφικής εταιρείας "Bronze Records". Η έκδοση του διπλού CD περιλαμβάνει πέντε επιπλέον κομμάτια.
Η συλλογή κυκλοφόρησε μετά από πιέσεις της δισκογραφικής εταιρείας του συγκροτήματος, "Bronze Records", για μία συλλογή η οποία θα περιελάμβανε τραγούδια της βασικής σύνθεσης των Motörhead, μαζί με νέα κομμάτια.
Η προώθηση της συγκεκριμένης κυκλοφορίας έγινε με την περιοδεία "No Remorse - Death on the Road" στα τέλη Οκτωβρίου και τις αρχές Νοεμβρίου του 1984. Επίσης, γυρίστηκε βίντεο κλιπ για το σινγκλ του άλμπουμ, "*Killed by Death*" το οποίο ανέβηκε στο # 51 στη Μεγάλη Βρετανία, ενώ το "*No Remorse*" έφθασε στο # 14.

## Τραγούδια
***LP 1***
1. **Ace of Spades** *(Kilmister, Clarke, Taylor)* - 2:48
2. **Motörhead** *(Kilmister)* - 3:37
3. **Jailbait** *(Kilmister, Clarke, Taylor)* - 3:33
4. **Stay Clean** *(Kilmister, Clarke, Taylor)* - 2:42
5. **Too Late, too Late** *(Kilmister, Clarke, Taylor)* - 3:26
6. **Killed by Death** *(Kilmister, Burston, Campbell, Gill)* - 4:42
7. **Bomber** *(Kilmister, Clarke, Taylor)* - 3:43
8. **Iron Fist** *(Kilmister, Clarke, Taylor)* - 2:54
9. **Shine** *(Kilmister, Robertson, Taylor)* - 3:11
10. **Dancing On Your Grave** *(Kilmister, Robertson, Taylor)* - 4:30
11. **Metropolis** *(Kilmister, Clarke, Taylor)* - 3:37
12. **Snaggletooth** *(Kilmister, Burston, Campbell, Gill)* - 3:51

***LP 2***
13. **Overkill** *(Kilmister, Clarke, Taylor)* - 3:12
14. **Please Don't Touch** *(Kidd, Robinson)* - 2:49
15. **Stone Dead Forever** *(Kilmister, Clarke, Taylor)* - 4:54
16. **Like a Nightmare** *(Kilmister, Clarke, Taylor)* - 4:28
17. **Emergency** *(Dufort, Johnson, McAuliffe, Williams)* - 3:00
18. **Steal Your Face** *(Kilmister, Burston, Campbell, Gill)* - 4:31
19. **Louie, Louie** *(Berry)* - 2:55
20. **No Class** *(Kilmister, Clarke, Taylor)* - 2:41
21. **Iron Horse / Born to Lose** *(Kilmister, Clarke, Taylor)* - 3:48
22. **(We Are) The Road Crew** *(Kilmister, Clarke, Taylor)* - 3:12
23. **Leaving Here (Live)** *(Dozier, B.Holland, E.Holland)* - 3:05
24. **Locomotive** *(Kilmister, Burston, Campbell, Gill)* - 3:25

## Θέσεις τσαρτ

## Τα μέλη του συγκροτήματος
Τα τραγούδια του "*No Remorse*" ηχογραφήθηκαν από τους εξής μουσικούς:
* Lemmy - μπάσο, φωνητικά
* Φιλ Κάμπελ - κιθάρα
* Würzel - κιθάρα
* Μπράιαν Ρόμπερτσον - κιθάρα
* Έντι "Fast" Κλαρκ - κιθάρα
* Φιλ "Philthy Animal" Τέιλορ - τύμπανα
* Πιτ Γκιλ - τύμπανα

## Πηγές
* Allmusic review
* Sputnik Music review
* Encyclopaedia Metallum review
* Βρετανικά τσαρτ

Κατηγορία:Δισκογραφία των Motörhead
Κατηγορία:Άλμπουμ του 1984
21st Century Breakdown

To **21st Century Breakdown** αποτελεί το όγδοο άλμπουμ του πανκ συγκροτήματος Green Day. Είναι η δεύτερη ροκ όπερα του συγκροτήματος μετά το American Idiot , και το πρώτο άλμπουμ με παραγωγό τον Μπουτς Βιγκ.  Οι Green Day άρχισαν να δουλεύουν το άλμπουμ τον Ιανουάριο του  2006 και μέχρι τον Οκτώβριο του 2007 είχαν γραφτεί 45 τραγούδια. Η ηχογράφηση άρχισε τον Ιανουάριο του 2008.
Το άλμπουμ κυκλοφόρησε στις 15 Μαΐου του 2009 από την Reprise Records. Ο Armstrong δήλωσε ότι "το άλμπουμ είναι μια λήψη της εποχής που ζούμε καθώς αναρωτιόμαστε και προσπαθούμε να καταλάβουμε τον εγωιστικό χειρισμό γύρω μας, είτε αυτό είναι η κυβέρνηση είτε η θρησκεία είτε τα ΜΜΕ και γενικά οποιαδήποτε μορφή εξουσίας.". Τα singles, "Know Your Enemy" και "21 Guns" διευκρινίζουν τα θέματα αποξένωσης και θυμού προς την εξουσία που χαρακτηρίζουν το άλμπουμ.
Οι κριτικές είναι αρκετά καλές. Το άλμπουμ θεωρείται το πιο πετυχημένο της μπάντας αφού έφτασε στο νούμερο 1 αρκετών χωρών π.χ. (ΗΠΑ, Νέα Ζηλανδία, Καναδάς). Κέρδισε το Γκράμι καλύτερου ροκ άλμπουμ στα 52α βραβεία Γκράμι. Μέχρι τον Δεκέμβριο του 2010, είχαν πουληθεί πάνω από 1.000.000 αντίτυπα στην Αμερική και περισσότερα από 4.000.000 παγκοσμίως. 
## Τραγούδια

**Heroes and Cons:**

**Charlatans and Saints:**

**Horseshoes and Handgrenades:**

**Amazon mp3 Extra**

19.     "Burnout" (Live)     2:21

**iTunes Deluxe**

19.     "A Quick One, While He's Away" (The Who) 7:59

20.	"Another State of Mind" (Social Distortion)		2:46

**iTunes pre-order edition**

21.	"That's All Right" (Έλβις Πρίσλεϊ) 2:01

22.	"Like a Rolling Stone" (Μπομπ Ντίλαν)  6:10

**Ιαπωνική έκδοση**

19.	"Lights Out"  	2:16

**[http://www.rhapsody.com/start Rhapsody]**

19.	"Know Your Enemy" (live)	4:47

20.	"The Static Age" (live)	4:30

** Μπόνους CD του [[Target Corporation|Target]] **

1.	"American Idiot" (live)	4:18

2.	"Jesus of Suburbia" (live)	9:22

3.	"Holiday" (live)	4:34

4.	"Are We the Waiting" (live)	2:49

5.	"St. Jimmy" (live)	2:58

6.	"Boulevard of Broken Dreams" (live)	4:41

## Συντελεστές

* Billie Joe Armstrong – φωνή, κιθάρα, πιάνο
* Tré Cool – ντράμς, κρουστά
* Mike Dirnt – μπάσο, φωνητικά
* Jason Freese – πιάνο
* Tom Kitt – ρυθμίσεις εγχόρδων
* Patrick Warren – καθοδήγηση εγχόρδων
* Butch Vig – παραγωγός
* Chris Lord-Alge – μίξινγκ
* Chris Dugan – μηχανικός
* Keith Armstrong, Nik Karpen, Wesley Seidman – βοηθοί μηχανικών
* Brad Kobylczak; Joe McGrath; Andrew Schubert; Brad Townshend – επιπλέον μηχανικοί
* Ted Jensen – mastering
* Chris Bilheimer – design,Φωτογραφία, στενσιλ
* Andrew Black, Micah Chong, David Cooper – στένσιλ
* Marina Chavez – φωτογραφία οπισθόφυλλού

Κατηγορία:Δισκογραφία των Green Day
Κατηγορία:Άλμπουμ του 2009
Viva World Cup

Το **Viva World Cup** (Παγκόσμιο Κύπελλο Ποδοσφαίρου VIVA) είναι ένα διεθνές τουρνουά ποδοσφαίρου το οποίο διοργανώνεται από την ομοσπονδία Nouvelle Fédération-Board, της οποίας τα μέλη δεν είναι μέλη της Παγκόσμιας Ομοσπονδίας Ποδοσφαίρου (FIFA). Η διοργάνωση αυτή έχει σχεδιαστεί να γίνεται κάθε δύο χρόνια.

## Ιστορία
Το παλαιότερο προηγούμενο του Παγκόσμιο Κύπελλο VIVA ήταν το Εναλλακτικό Παγκόσμιο Κύπελλο (*Alternative Worldwide Cup*) του 1988 που έλαβε χώρα στην Ιορδανία.

### Εγκαίνια
Τον Απρίλιο του 2005, η NF-Board ανακοίνωσε ότι η Τουρκική Δημοκρατία της Βόρειας Κύπρου είχε επιλεγεί για να φιλοξενήσει την εναρκτήρια διοργάνωση του Παγκοσμίου Κυπέλλου VIVA, αφού φιλοξένησε με επιτυχία το 50ο Κύπελλο KTFF, μία διοργάνωση που πραγματοποιήθηκε με σκοπό να γιορτάσει τα 50 χρόνια της Τουρκοκυπριακής Ομοσπονδίας Ποδοσφαίρου (KTFF), στο οποίο συμμετείχαν το συνδεδεμένο μέλος του NF-Board Λαπωνία και το Μη-ΦΙΦΑ Κόσοβο. Το NF-Board ήλπιζε ότι θα λάβουν μέρος δεκαέξι ομάδες, από τα μέλη της.

### Αμφισβήτηση
Την άνοιξη του 2005, η νέα κυβέρνηση που εξελέγη στην Τουρκική Δημοκρατία της Βόρειας Κύπρου ήταν πρόθυμη να προωθήσει τις σχέσεις της με τα άλλα έθνη. Το NF-Board υποστήριξε ότι η κυβέρνηση του Σογιέρ επέμεινε για τον περιορισμό σχετικά με το ποιες ομάδες θα μπορούσαν να λάβουν μέρος και ποιές όχι εξαιτίας πολιτικών επιχειρημάτων. Από την πλευρά της, η KTFF ισχυρίστηκε ότι το NF-Board είχε παράλογες οικονομικές απαιτήσεις.

### Τρόπαιο
Το τρόπαιο της διοργάνωσης σχεδιάστηκε από τον Γάλλο γλύπτη Ζεράρ Πιγκό, και θα ονομάζεται πλέον *Τρόπαιο του Νέλσον Μαντέλα*, προς τιμήν του πρώην προέδρου της Νότιας Αφρικής.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Διοργανώσεις ποδοσφαίρου εθνικών ομάδων
Ταμαουλίπας

Η **Ταμαουλίπας** (ισπανικά: *Tamaulipas*, επίσημη ονομασία Estado Libre y Soberano de Tamaulipas) είναι μία από τις 31 πολιτείες του Μεξικού. Χωρίζεται σε 43 δήμους και πρωτεύουσα είναι η Σιουδάδ Βικτόρια, η οποία πήρε το όνομά της από τον Προέδρο του Μεξικού, Γουαδαλούπε Βικτόρια. Άλλες μεγάλες πόλεις είναι η Ρεϊνόσα, η Ματαμόρος, το Νουέβο Λαρέδο και το Ταμπίκο. Σύμφωνα με την απογραφή του 2010, η Ταμαουλίπας έχει 3.268.554 κατοίκους (12η μεγαλύτερη).

Η πολιτεία βρίσκεται στο βορειοδυτικό Μεξικό. Συνορεύει με την πολιτεία Βερακρούς στα νοτιοανατολικά, το Σαν Λουίς Ποτοσί στα νοτιοδυτικά και το Νουέβο Λεόν στα δυτικά. Στα βόρεια συνορεύει με την αμερικανική πολιτεία Τέξας, με την οποία έχει 370 χιλιόμετρα συνόρων. Στα ανατολικά, βρέχεται από τον Κόλπο του Μεξικού. Στο δυτικό άκρο της πολιτείας βρίσκεται η Ανατολική Σιέρρα Νεβάδα, η οποία ξεπερνά σε ύψος τα 3 χιλιόμετρα. Η πολιτεία έχει έκταση 79.384 χλμ² (6η μεγαλύτερη).

Στο βόρειο τμήμα της πολιτείας, η οικονομία βασίζεται στην αγροτική παραγωγή και την βιομηχανία. Στο νότιο τμήμα, η οικονομία βασίζεται στην επεξεργασία πετροχημικών. Από τα τελωνεία της πολιτείας εξάγεται περίπου το ένα τρίτο των αγαθών που παράγεται στο Μεξικό.

## Παραπομπές


## Εξωτερικοί σύνδεσμοι
* 

Κατηγορία:πολιτείες του Μεξικού
Δημοτικό Στάδιο Γιαννιτσών

Το **Δημοτικό Στάδιο [[Γιαννιτσά|Γιαννιτσών]]** βρίσκεται στο νοτιοανατολικό μέρος της πόλης των Γιαννιτσών επί της οδού Μ.Αλεξάνδρου. Η χωρητικότητα του είναι 8000 άτομα και είναι η έδρα της τοπικής ομάδας της Αναγέννηση Γιαννιτσών καθώς και άλλων τοπικών ομάδων.

## Γενικά
Ο χώρος στάθμευσης βρίσκεται από την πίσω πύλη των φιλοξενουμένων από την οδό Πέρδικας. 

Δίπλα από το γήπεδο βρίσκεται το κλειστό γήπεδο Γιαννιτσών το επονομαζόμενο "Έλλη Μυστακίδου" όπου συνήθως χρησιμοποιείται για αγώνες πετοσφαίρισης (Βόλευ) και καλαθοσφαίρισης (Μπάσκετ). 

Στο υπόγειο χώρο κάτω από τις στεγαζόμενες κερκίδες λειτουργεί δημοτικό γυμναστήριο με ελεύθερη είσοδο στους πολίτες. 

Δίπλα στο κλειστό γήπεδο βρίσκεται το δημοτικό σκοπευτήριο αεροβόλων όπλων. Το σκοπευτήριο είναι το μεγαλύτερο που υπάρχει στη Βόρεια Ελλάδα, είναι 20 θέσεων (θυρίδων) και είναι η έδρα του Σκοπευτικού Συλλόγου Γιαννιτσών  Ο ΦΙΛΙΠΠΟΣ.

Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στην Πέλλα
Δημοτικο Σταδιο
Κατηγορία:Αναγέννηση Γιαννιτσών
Ιδάλγο (πολιτεία)

Η **Ιδάλγο** (ισπανικά: *Hidalgo*, ισπανική  προφορά ΔΦΑ: [iˈðalɣo], επίσημα *Estado Libre y Soberano de Hidalgo*) είναι μια από τις 31 πολιτείες του Μεξικού. Αποτελείται από 84 δήμους και πρωτεύουσα και μεγαλύτερη πόλη είναι η Πατσούκα. Η πολιτεία σύμφωνα με την απογραφή του 2010 έχει 2.665.018 κατοίκους (17η μεγαλύτερη), περίπου 2.500 περισσότερους από τη Σονόρα. Η πολιτεία δημιουργήθηκε το 1869 από τον Μπενίτο Χουάρες και πήρε το όνομά της από το Μιγκέλ Ιδάλγο, ο οποίος ξεκίνησε τον απελευθερωτικό αγώνα του Μεξικού έναντι της Ισπανίας.

Το Ιδάλγο έχει έκταση 20.813 χλμ² (26η μεγαλύτερη). Βρίσκεται στο ανατολικό κεντρικό Μεξικό. Στα βόρεια συνορεύει με το Σαν Λουίς Ποτοσί και τη Βερακρούς, την Πουέμπλα στα ανατολικά, την Τλαξκάλα και το Μεξικό στα νότια και το Κερέταρο στα ανατολικά. Η πολιτεία έχει έντονο ανάγλυφο, το οποίο χωρίζεται σε τρεις διακριτές περιοχές: την παράκτια πεδιάδα, την Ανατολική Σιέρρα Μάδρε και το κεντρικό οροπέδιο.

Η οικονομία της πολιτείας στηρίζεται στην αγροτική παραγωγή και στην εξόρυξη, κυρίως μαγνησίου, ψευδαργύρου και αργύρου. Η βιομηχανική παραγωγή είναι επικεντρωμένη στο νότιο τμήμα της πολιτείας. Η πολιτεία προσφέρεται για οικοτουρισμό και διαθέτει μεγάλο αριθμό ιστορικών τόπων. Στην πολιτεία βρίσκονται αρκετοί ακέραιοι ιθαγενείς πολιτισμοί, όπως οι Οτομί, μαζί με κοινότητες που έλκουν την καταγωγή του από Κορνουαλούς μεταλλωρύχους και τους Σεφαρδίτες Εβραίους.

## Παραπομπές



Κατηγορία:Πολιτείες του Μεξικού
Συνθήκη του Μπρέσλαου

Η **συνθήκη του Μπρέσλαου** αναφέρεται στην προκαταρκτική σύναψη ειρήνης ανάμεσα στην Αυστρία των Αψβούργων και το βασίλειο της Πρωσίας, η οποία τερμάτισε τον Α΄ Σιλεσιανό Πόλεμο. Οι όροι της συνθήκης υπογράφηκαν στις 11 Ιουνίου 1742 στην πρωτεύουσα της Σιλεσίας το Μπρέσλαου (Βρότσλαβ). Την Αυστρία εκπροσώπησαν απεσταλμένοι της αυτοκράτειρας Μαρίας Θηρεσίας, ενώ την Πρωσία ο βασιλιάς Φρειδερίκος Β΄.

## Περιεχόμενο
Σύμφωνα με τους όρους της συνθήκης, τα σιλεσιανά δουκάτα παραχωρήθηκαν στην Πρωσία, εκτός από το δουκάτο του Τέσεν (Teschen) τις περιοχές του Τρόπαου (Troppau) και του Κρνοφ (Krnov) νότια του ποταμού Οπάβα και του νότιου τμήματος του δουκάτου του Νάισσε (Neisse). Όλες αυτές οι περιοχές οργανώθηκαν στην επαρχία της Αυστριακής Σιλεσίας. Επιπλέον ο Φρειδερίκος Β΄ προσάρτησε και την κομητεία του Κλάντσκο στη Βοημία. Η συνθήκη επικυρώθηκε από την Συνθήκη του Βερολίνου, με την οποία τερματίστηκε και επίσημα ο Α΄ Σιλεσιανός πόλεμος.

## Βιβλιογραφία
* Lodge, Sir Richard. *Studies in Eighteenth Century Diplomacy 1740-1748*. John Murray, 1930.
* Simms, Brendan. *Three Victories and a Defeat: The Rise and Fall of the First British Empire*. Penguin Books, 2008.

Κατηγορία:Συνθήκες ανακωχής
Κατηγορία:Συνθήκες της Αυστρίας
Κατηγορία:Συνθήκες της Πρωσίας
Κατηγορία:Πόλεμος της Αυστριακής Διαδοχής
Συνθήκη του Βερολίνου (1742)

Η **συνθήκη του Βερολίνου** υπογράφηκε ανάμεσα στην Μαρία Θηρεσία και τον Φρειδερίκο Β΄ της Πρωσίας, στις 28 Ιουλίου 1742 στο Βερολίνο. Αποτέλεσε την επίσημη συνθήκη ειρήνης του Α΄ Σιλεσιανού πολέμου και επικύρωσε την προκαταρκτική Συνθήκη του Μπρέσλαου.

Σύμφωνα με το άρθρο 5 της συνθήκης:

*Για να αποφευχθούν περαιτέρω εδαφικές διαμάχες, η αυτού μεγαλειότητα της, η βασίλισσα της [[Βοημία]]ς και της [[Ουγγαρία]]ς με την παρούσα συνθήκη για όλη την αιωνιότητα και με όλη την κυριαρχία και την ανεξαρτησία, παραχωρεί από τα εδάφη του στέμματος της Βοημίας, την Άνω και Κάτω Σιλεσία, στην αυτού μεγαλειότητα του τον βασιλιά της Πρωσίας, εκτός από το πριγκιπάτο του Τέσσεν (*Teschen*) και την πόλη του Τροππάου (*Troppau*)*

Η αυτοκράτειρα παραχώρησε το μεγαλύτερο μέρος της Σιλεσίας, εκτός από τα εδάφη του δουκάτου του Τροππάου (*Duchy of Troppau*) συμπεριλαμβανομένου και του νότιου μέρους του πρώην δουκάτου του Γέγκερντορφ (*Jägerndorf*), η κυριαρχία του οποίου είχε αποτελέσει την αφορμή για την εισβολή των Πρώσων. Το δουκάτο της Νάισσε (*Duchy of Neisse*) διαιρέθηκε και αυτό, με την πόλη της Νίσα (*Nysa*) και το μεγαλύτερο τμήμα του βόρειου μέρους να εισέρχεται στην Πρωσία. Η Αυστρία διατήρησε την κυριαρχία ολόκληρου δουκάτου του Τέσσεν. Οι υπόλοιπες περιοχές ενσωματώθηκαν στην αυστριακή Σιλεσία.

Με την σειρά του το βασίλειο της Πρωσίας, αποχώρησε από τον συνασπισμό εναντίον των Αψβούργων στον οποίο συμμετείχαν η Γαλλία, η Ισπανία, η Σουηδία, το Βασίλειο της Νάπολης μαζί με τα ελεκτοράτα της Βαυαρίας, της Σαξωνίας και της Κολωνίας. Επίσης ανέλαβε τα χρέη περίπου 1.7 εκατομμυρίων αυστριακών νομισμάτων, που είχε συμφωνήσει η Αυστρία με την σύμμαχο της Μεγάλη Βρετανία. Ο βασιλιάς Γεώργιος Β΄ της Μεγάλης Βρετανίας αποτέλεσε τον εγγυητή.

Με την προσθήκη της Σιλεσίας, ο Φρειδερίκος αύξησε την επικράτεια του κατά ένα τρίτο, κάνοντας το βασίλειο του ευρωπαϊκή δύναμη. Η ειρήνη που ακολούθησε ουσιαστικά ήταν μια σύντομη πολεμική προετοιμασία, καθώς τον Αύγουστο του 1744 ξεκίνησε ο Β΄ Σιλεσιανός πόλεμος.

## Παραπομπές


## Εξωτερικοί σύνδεσμοι
* The Columbia Encyclopedia: War of the Austrian Succession
* Encyclopædia Britannica: The War of the Austrian Succession 1740-1748

Κατηγορία:Ιστορία του Βερολίνου
Κατηγορία:Συνθήκες ανακωχής
Κατηγορία:Συνθήκες της Ουγγαρίας
Κατηγορία:Ιστορία της Βοημίας
Κατηγορία:Αγία Ρωμαϊκή Αυτοκρατορία
Κατηγορία:Συνθήκες της Πρωσίας
Κατηγορία:Πόλεμος της Αυστριακής Διαδοχής
Βερολίνου
Αγουασκαλιέντες (πολιτεία)

thumb|250px|Η θέση της πολιτείας στο Μεξικό
Το **Αγουασκαλιέντες** (ισπανικά: *Aguascalientes*, κυριολεκτικά Ζεστά Νερά, επίσημα *Estado Libre y Soberano de Aguascalientes*) είναι μια από τις 31 πολιτείες του Μεξικού. Διαιρείται σε 11 δήμους και πρωτεύουσα είναι το Αγουασκαλιέντες. Σύμφωνα με την απογραφή του 2010 έχει 1.184.996 κατοίκους (27η μεγαλύτερη), των οποίων η μεγάλη πλειονότητα βρίσκεται στην μητροπολιτική περιοχή του Αγουασκαλιέντες.

Το Αγουασκαλιέντες βρίσκεται στο βόρειο κεντρικό Μεξικό. Συνορεύει με την πολιτεία Σακατέκας στα βόρεια και με την πολιτεία Χαλίσκο στα νότια. Έχει έκταση 5.616 χλμ² και είναι η τρίτη μικρότερη πολιτεία στο Μεξικό, μετά την Τλαξκάλα και τη Μορέλος. Η πολιτεία δημιουργήθηκε όταν διαχωρίστηκε από το Σακατέκας το 1857 και πήρε το όνομά της από τη μεγαλύτερη πόλη της, η οποία με τη σειρά της πήρε το όνομά της από τις πολλές θερμές πηγές στην περιοχή.

Η οικονομία της πολιτείας βασίζεται στην βιομηχανία, ενώ παλιά κυριαρχούσε η εξόρυξη αργύρου. Το ιστορικό κέντρο του Αγουασκαλιέντες έχει ανακηρυχθεί από το 2010 μνημείο παγκόσμιας κληρονομιάς από την UNESCO.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
Κολίμα

Η **Κολίμα** (ισπανικά: *Colima*, επίσημα *Estado Libre y Soberano de Colima*) είναι μια από τις 31 πολιτείες του Μεξικού. Διαιρείται σε 10 δήμους και η πρωτεύουσα είναι η Κολίμα. Σύμφωνα με την απογραφή του 2010, η πολιτεία έχει πληθυσμό 650.555 κατοίκους, το δεύτερο μικρότερο από όλες τις πολιτείες, με μόνο την Μπάχα Καλιφόρνια Σουρ να έχει μικρότερο. Η μεγαλύτερη πόλη της πολιτείας είναι το Μανσανίγιο.

Η πολιτεία έχει έκταση 5.627 χλμ² (28η μεγαλύτερη). Συνορεύει με το Χαλίσκο και το Μιτσοακάν. Στα νότια βρέχεται από τον Ειρηνικό. Το ψηλότερο σημείο της πολιτείας είναι ο κρατήρας του ηφαιστείου Κολίμα. Η οικονομία της πολιτείας βασίζεται στο εμπόριο. Το Μανζανίγιο είναι το μεγαλύτερο λιμάνι του Μεξικού όσον αφορά τον αριθμό εμπορευματοκιβωτίων και το βάρος των εμπορευμάτων που διακινήθηκαν από αυτό.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
Δημήτριος Ταλαγάνης

Ο **Δημήτριος Ταλαγάνης** (Τρίπολη Αρκαδίας, 1945 - Αθήνα, 15 Απριλίου 2021) ήταν Έλληνας καλλιτέχνης, αρχιτέκτονας, ποιητής και πολεοδόμος.

## Βιογραφία
Γεννήθηκε στην Τρίπολη το 1945 και έζησε στην Αρκαδία τα παιδικά του χρόνια· μετά μετακόμισε στην Αθήνα, όπου έζησε μέχρι το 1964, οπότε και έφυγε στο εξωτερικό. Σπούδασε με υποτροφία στο Αρχιτεκτονικό Ινστιτούτο της Μόσχας και το 1971 πήρε δίπλωμα και μάστερ αρχιτεκτονικής. Επίσης έλαβε το πρώτο βραβείο για το σχεδιασμό του Νέου Μουσείου Λένιν. Η μελέτη αυτή εκτέθηκε για ένα χρόνο στην έκθεση των επιτευγμάτων της Σοβιετικής Τεχνολογίας και Επιστήμης, στην οποία κέρδισε το χρυσό μετάλλιο. Το 1970 επίσης διακρίθηκε στην παγκόσμια έκθεση OSAKA EXPO 1970 για το σχεδιασμό μιας πόλης 40.000 κατοίκων. Το 1971 πραγματοποίησε μια μελέτη εκμετάλλευσης του Φαληρικού όρμου, όπου πρότεινε την κατασκευή του Νέου Αθηναϊκού Θεάτρου.

Το 1971 άρχισε επίσης να ζωγραφίζει. Η πρώτη του έκθεση ζωγραφικής ήταν στο στο salon d'automne του Grand Palais des Champs Élysées στο Παρίσι το 1973. Η δουλειά αυτή ήταν εμπνευσμένη από τον Γιώργο Σεφέρη. Συνεργάστηκε με τον Γάλλο συγγραφέα και σκηνοθέτη Ζακ Λακαριέρ για να ανεβάσουν το έργο *Ρωμιοσύνη* του Γιάννη Ρίτσου. Επίσης πραγματοποιήθηκε έκθεση με έργα του το 1974 στο Foyer Royal de l' Odéon. Τον Αύγουστο του 1974 γύρισε στην Ελλάδα, όπου συνέχισε να εργάζεται ως αρχιτέκτονας. Επίσης, άρχισε να εκθέτει έργα του σε διάφορες εκθέσεις στην Ελλάδα. Το 1987 εκθέτει τα έργα του στο Μητροπολιτικό Μουσείο του Τόκιο.

Το 1998 διεκδίκησε τη δημαρχία της Τρίπολης, όταν αναδείχθηκε αντιδήμαρχος πολιτισμού.

Απεβίωσε στις 15 Απριλίου 2021, σε νοσοκομείο της Αθήνας όπου νοσηλευόταν για ένα μήνα με Covid-19. Κηδεύτηκε στην Τρίπολη.

## Έργα
Ο Δημήτρης Ταλαγάνης έχει φιλοτεχνήσει:
* το αναμνηστικό μετάλλιο στη συνάντηση Ρέιγκαν - Γκορμπατσόφ
* την ποιμαντική ράβδο του Οικουμενικού Πατριάρχη Βαρθολομαίου
* το μετάλλιο του Ευρωπαϊκού Πολιτιστικού Κέντρου Δελφών
* τα αναμνηστικά της Επιτροπής Διεκδίκησης των Ολυμπιακών Αγώνων 2004 και το δίσκο της εκεχειρίας.
*το έμβλημα για τα 200 χρόνια από την Ελληνική Επανάσταση, που προβάλλεται από την Περιφέρεια Αττικής
*Επίσης έχει σχεδιάσει το Άλσος των μελών της Διεθνούς Ολυμπιακής Επιτροπής.

## Πηγές
* BiblioNet: Ταλαγάνης Δημήτριος
* Δ. Ταλαγάνης
* Ελευθερία: Όταν η Τέχνη πρωτοπορεί...

## Παραπομπές


Κατηγορία:Έλληνες αρχιτέκτονες
Κατηγορία:Έλληνες πολεοδόμοι
Κατηγορία:Έλληνες ζωγράφοι του 21ου αιώνα
Μορέλος

Η **Μορέλος** (ισπανικά: *Morelos*, επίσημα: Estado Libre y Soberano de Morelos) είναι μία από τις 31 πολιτείες του Μεξικού. Διαιρείται σε 33 δήμους και πρωτεύουσα και μεγαλύτερη πόλη είναι η Κουερναβάκα. Η πολιτεία έχει 1.777.227 κατοίκους σύμφωνα με την απογραφή του 2010 (23η μεγαλύτερη). Η μικρή έκταση της πολιτείας σημαίνει ότι είναι η δεύτερη πιο πυκνοκατοικημένη στο Μεξικό, μετά την Πολιτεία του Μεξικού.

Η Μορέλος έχει έκταση 4.879 χλμ² και είναι η δεύτερη μικρότερη πολιτεία του Μεξικού, μεγαλύτερη μόνο από την Τλαξκάλα. Η πολιτεία ήταν μέρος της Πολιτείας του Μεξικού μέχρι το 1869, όταν τις διαχώρισε ο Μπενίτο Χουάρες. Στα βόρεια συνορεύει με την Πόλη του Μεξικού και την Πολιτεία του Μεξικού, στα δυτικά με την πολιτεία του Μεξικού, στα νότια από το Γκερρέρο και στα ανατολικά από την Πουέμπλα.

Οι βιομηχανίες επεξεργασίας πετρελαίου, άνθρακα, πλαστικών και ελαστικών αποτελούν τη σημαντικότερη πηγή εσόδων στην πολιτεία. Το ήπιο κλίμα της πολιτείας είναι καλό για την καλλιέργεια ζαχαροκάλαμων και οπωροφόρων δέντρων. Μια σημαντική πηγή εσόδων για την πολιτεία είναι και ο τουρισμός, χάρη στο δροσερό κλίμα της, στην ύπαρξη ιαματικών πηγών και στη γραφικότητα των τοπικών θρησκευτικών εορτασμών, στους οποίους επικρατούν έθιμα που έχουν τις ρίζες τους στις προκολομβιανές παραδόσεις.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
Ναγιαρίτ

Η **Ναγιαρίτ** (ισπανικά: *Nayarit*, επίσημα: *Estado Libre y Soberano de Nayarit*) είναι μια από τις 31 πολιτείες του Μεξικού. Η πολιτεία διαιρείται σε 20 δήμους και πρωτεύουσα και μεγαλύτερη πόλη είναι το Τεπίκ. Σύμφωνα με την απογραφή του 2010 η Ναγιαρίτ έχει 1.084.979 κατοίκους (29η μεγαλύτερη).

Η Ναγιαρίτ έχει έκταση 27.857 χλμ² (23η μεγαλύτερη). Βρίσκεται στο δυτικό κεντρικό Μεξικό. Συνορεύει με την Σιναλόα στα βορειοδυτικά, το Ντουράνγκο στα βόρεια, το Σακατέκας στα βορειοανατολικά και το Χαλίσκο στα ανατολικά και νότια. Στα ανατολικά βρέχεται από τον Ειρηνικό. Στην πολιτεία υπάγεται και το αρχιπέλαγος των νησιών Μαρίας. Το έδαφός της είναι ορεινό με δύο ηφαίστεια, το Σεμπορούκο (2.164 μ.) και το Σέρρο Γιορόν (2.339 μ.). Η πολιτεία ήταν αρχικά μέρος της πολιτείας Χαλίσκο, αλλά το 1884 έγινε αυτόνομο έδαφος και το 1917 έγινε πολιτεία.

Η κύρια πηγή εισοδήματος στη πολιτεία είναι οι κατασκευές. Το κλίμα, με άφθονες βροχές, και το ηφαιστειακό έδαφος ευνοούν την αγροτική παραγωγή, κυρίως με την καλλιέργεια ρυζιού, ζαχαροκαλάμου, καπνού και καφέ. Το υπέδαφός της είναι πλούσιο σε σιδηρομεταλλεύματα, χρυσό και άργυρο. Η πολιτεία είναι σημαντικός τουριστικός προορισμός λόγω των αρχαιολογικών της τόπων.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
Τλαξκάλα

Η **Τλαξκάλα** (ισπανικά: *Tlaxcala*, επίσημα: *Estado Libre y Soberano de Tlaxcala*) είναι μία από τις 31 πολιτείες του Μεξικού. Διαιρείται σε 60 δήμους και πρωτεύουσά της είναι η Τλαξκάλα ντε Ξικοτένκατλ. Σύμφωνα με την απογραφή του 2010 έχει 1.169.936 κατοίκους (28η μεγαλύτερη).

Η Τλαξκάλα είναι η μικρότερη σε έκταση πολιτεία του Μεξικού, με έκταση 3.997 χλμ². Βρίσκεται στο ανατολικό κεντρικό Μεξικό, στο Μεξικανικό Οροπέδιο, στο δυτικό άκρο της Ανατολικής Σιέρρα Μάδρε.  Συνορεύει με την Πουέμπλα στα ανατολικά, με το Ιδάλγο στα βορειοδυτικά και την πολιτεία του Μεξικού στα ανατολικά. Το ψηλότερο σημείο της πολιτείας είναι η κορυφή του ηφαιστείου Μαλίντσε (4.461 μ.).

Η κύρια πηγή εισοδήματος για την πολιτεία είναι η βιομηχανία κατασκευών, τροφίμων και ποτών. Άλλη μια σημαντική πηγή εισοδήματος είναι ο τουρισμός λόγω των αρχαιολογικών τόπων της πολιτείας, όπως η Κακάξτλα, και η αποικιοκρατική αρχιτεκτονική στην πόλη της Τλαξκάλα.

## Παραπομπές


## Εξωτερικοί σύνδεσμοι
* 

Κατηγορία:Πολιτείες του Μεξικού
94 (αριθμός)

Το **94** (ενενήντα τέσσερα) είναι ο φυσικός αριθμός που βρίσκεται μετά από το 93 και πριν από το 95. Είναι άρτιος αριθμός, αφού 94:2 = 47, δηλαδή διαιρείται με το 2, στο σύνολο των φυσικών αριθμών. Ο αριθμός 94 συμβολίζεται ως **XCIV** στο ρωμαϊκό σύστημα αρίθμησης και ως ϟΔ΄ ή Ϟδ΄ στο ελληνικό σύστημα αρίθμησης.

## Στα μαθηματικά
* Το 94 είναι ένας σύνθετος αριθμός, αφού οι φυσικοί διαιρέτες του είναι 1, 2, 47 και 94, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 95.
* Το ανάπτυγμα πρώτων παραγόντων του 94 είναι 94 = 2 · 47.
* Το 94 είναι ημιπρώτος αριθμός, διότι αποτελεί γινόμενο δύο πρώτων αριθμών (2 · 47).

## Το 94 στη Χημεία
* Ο ατομικός αριθμός 94 αντιστοιχεί στο πλουτώνιο.

## Αναφορές και παρατηρήσεις


## Εξωτερικοί σύνδεσμοι

Κατηγορία:Σύνθετοι αριθμοί
Γιωτοποιημένο άλφα

right|200px
Το **γιωτοποιημένο άλφα** (Ꙗ, ꙗ) είναι ένα γράμμα του κυριλλικού αλφαβήτου, χρησιμοποιείται σήμερα μόνο στην Εκκλησιαστική σλαβονική γλώσσα. Είναι ασυνήθιστο μεταξύ των πρώτων κυριλλικών γραμμάτων επειδή δεν έχουν άμεσο αντίστοιχο στα Γλαγολιτικά χρησιμοποιείται για το ζευγάρι των /e/ και /ja/. 
## Χρήση
Ως εκ τούτου, πολλά αρχαία κυριλλικά κείμενα (ιδιαίτερα εκείνα με Γλαγολιτικά προηγούμενα), μπορούν να χρησιμοποιούν το Ѣ για τους δύο αυτούς σκοπούς, η πρακτική αυτή συνεχίζεται στο δέκατο τέταρτο αιώνα, αλλά είναι πολύ πιο συχνή στη Νότια σλαβονική από την Ανατολή σλαβική περιοχή. Παρ 'όλα αυτά, το Ꙗ μαρτυρείται στα πρώτα σωζόμενα γραπτά κυριλλικά, όπως για παράδειγμα το Codex Suprasliensis και Σαββίνα Kniga.
Συνέχισε σε χρήση στη σερβική μέχρι τις ορθογραφικές μεταρρυθμίσεις του Βουκ Κάρατζιτς, και στη βουλγαρική γλώσσα (όπου απέκτησε επίσης μια αστική παραλλαγή ανάγλυφο script) μέχρι τα τέλη του δέκατου ένατου αιώνα. Μεταξύ της Ανατολικής Σλαβικικής, η μετατροπή του [E], κατά πάσα πιθανότητα σε [AE], και την επακόλουθη συνένωση αυτού του ήχου με το / / φωνήματος σήμαινε ότι το γράμμα Ѧ αποκτήσει την ίδια λειτουργία με το Ꙗ, και οι δύο ήρθαν να θεωρηθούν ως παραλλαγές του ίδιου εγγράφου. Αυτή εξακολουθεί να είναι η περίπτωση στη σύγχρονη εκκλησιαστική σλαβονική, όπου, σε γενικές γραμμές, το Ꙗ χρησιμοποιούταν αρχικά και το Ѧ αλλού, αν και κατ 'εξαίρεση μπορούν να χρησιμοποιηθούν για να κάνουν άλλες διακρίσεις, όπως εκείνη μεταξύ ѧ̓зыкъ «γλώσσα» και ꙗ ̓зыкъ «λαός».

Κατηγορία:Κυριλλικό αλφάβητο
American Idiot

Το ***American Idiot*** είναι το έβδομο άλμπουμ του πανκ ροκ συγκροτήματος Green Day και κυκλοφόρησε στις 20 Σεπτεμβρίου 2004. Παραγωγός ήταν ο Ρομπ Καβάλο. Αρχικά η μπάντα είχε ηχογραφήσει το 2003 ένα δίσκο με όνομα "Cigarettes and Valentines" αλλά τα κομμάτια κλάπηκαν από το στούντιο της μπάντας. Οπότε η μπάντα, αντί να τα ηχογραφήσει ξανά, αποφάσισε να γράψει νέα τραγούδια, μια ροκ όπερα που αφηγείται την ιστορία του αντι-ήρωα εφήβου με το ψευδώνυμο Jesus of Suburbia. Το άλμπουμ θεωρείται από πολλούς το καλύτερο του συγκροτήματος. Έφτασε στο νούμερο ένα σε 19 χώρες και μπήκε στα charts άλλων 8. Από την κυκλοφορία του έχουν πωληθεί πάνω από 16 εκατομμύρια αντίτυπα παγκοσμίως. Όλα τα single του άλμπουμ έχουν ανακηρυχθεί πλατινένια από την RIAA. To *American Idiot* έχει γίνει μιούζικαλ και σύμφωνα με την μπάντα επρόκειτο να γίνει και ταινία.

## Λίστα τραγουδιών

## Συντελεστές

*Billie Joe Armstrong – φωνή, κιθάρα, παραγωγός
*Mike Dirnt– μπάσο, φωνητικά, φωνή στο  "Nobody Likes You", παραγωγός
*Tré Cool – ντραμς, κρουστά, φωνητικά, φωνή στο "Rock and Roll Girlfriend", παραγωγός
* Rob Cavallo – πιάνο, παραγωγός
* Jason Freese – σαξόφωνο
* Kathleen Hanna – φωνητικά στο "Letterbomb"
* Doug McKean – μηχανικός
* Brian "Dr. Vibb" Vibberts, Greg "Stimie" Burns, Jimmy Hoyson, Joe Brown, Dmitar "Dim-e" Krnjaic – βοηθοί μηχανικού
* Chris Dugan: Reto Peter – επιπλέον μηχανικοί
* Chris Lord-Alge – μίξινγκ
* Ted Jensen – mastering
* Chris Bilheimer - σχεδιασμός εξωφύλλου

## Παραπομπές


Κατηγορία:Δισκογραφία των Green Day
Κατηγορία:Άλμπουμ του 2004
Κατηγορία:Ροκ όπερες
Τηλέγραφος (φυτό)

Ο **τηλέγραφος** (*Tradescantia pallida*) είναι φυτό της οικογένειας των κομμελινοειδών το οποίο είναι ιθαγενές στις ακτές του κόλπου του Μεξικού.
Ο βοτανολόγος Έντουαρτ Πάλμερ ήταν ο πρώτος Ευρωπαίος που παρατήρησε και έδωσε λατινική ονομασία στο είδος το 1909.

## Περιγραφή
Ο τηλέγραφος είναι αειθαλές, πολυετές φυτό. Διακρίνεται από επιμήκη, μυτερά φύλλα κόκκινου ή μοβ χρώματος και φέρει μικρά άνθη λευκού, ροζ ή μοβ χρώματος τα οποία έχουν τρία πέταλα. Το φυτό συνήθως πεθαίνει από τους παγετούς του χειμώνα αλλά ξαναφυτρώνει από τις ρίζες του.

## Καλλιέργεια

Χρησιμοποιείται ευρέως ως καλλωπιστικό φυτό σε κήπους, φράκτες, ως φυτική κάλυψη του εδάφους και σε χώρες με ψυχρό κλίμα ως φυτό εσωτερικού χώρου. Πολλαπλασιάζεται εύκολα με μοσχεύματα. Το φυτό είναι πολύ ανθεκτικό και μπορεί να αναπτυχθεί σε μία μεγάλη ποικιλία από εδάφη, ακόμα και χωρίς ανθρώπινη φροντίδα. Σε περιοχές των νότιων ΗΠΑ και της Αυστραλίας θεωρείται παράσιτο και έχουν γίνει προσπάθειες για τον έλεγχο και την εξάλειψή του.

Ως φυτό εσωτερικού χώρου ο τηλέγραφος έχει κριθεί εξαιρετικά αποτελεσματικός στην βελτίωση της ποιότητας του αέρα  φιλτράροντας τις πτητικές οργανικές ενώσεις, μία κατηγορία κοινών ρύπων που είναι ερεθιστικοί για το αναπνευστικό σύστημα.

Υπάρχουν πολλές ποικιλίες με την πιο γνωστή την *Purpurea*, η οποία έχει φύλλα έντονου μωβ χρώματος.

## Παραπομπές


## Εξωτερικοί σύνδεσμοι

τηλέγραφος
τηλέγραφος
Κατηγορία:Καλλωπιστικά φυτά
Συνθήκη της Δρέσδης

Η **Συνθήκη της Δρέσδης** υπογράφηκε από τις χώρες Αυστρία, Πρωσία και Σαξωνία στις 25 Δεκεμβρίου 1745 στην Δρέσδη, πρωτεύουσα του ελεκτοράτου της Σαξωνίας, βάζοντας τέλος στον Β΄ Σιλεσιανό πόλεμο.

## Ιστορικό πλαίσιο
Την χρονιά 1745 οι ενωμένες δυνάμεις της Αυστρίας και της Σαξωνίας εισέβαλαν στην πρωσική Σιλεσία, με σκοπό να επαναφέρουν την επαρχία στην κυριαρχία των Αψβούργων. Οι Πρώσοι αναδείχθηκαν νικητές σε μια σειρά μαχών (Χόενφρίντμπεργκ, Σορ, Κέσσελντορφ) καταλήγοντας στην κατάληψη της Δρέσδης στις 18 Δεκεμβρίου. Παρά τις νικηφόρες μάχες, ο Φρειδερίκος Β΄ έπρεπε να αντιμετωπίσει τους αυξανόμενους εξωτερικούς εχθρούς του και την έλλειψη πόρων, καθώς είχε αποτύχει να εξασφαλίσει την υποστήριξη της Ελισάβετ της Ρωσίας.

## Συνθήκη
Βάσει της καταστάσεως, οι αντιμαχόμενες χώρες κατέληξαν σthn συνθηκολόγηση. Η Πρωσία και η Αυστρία συμφώνησαν στην διατήρηση του στάτους κβο, και ο βασιλιάς της Πρωσίας αναγνώρισε τον Φραγκίσκο Α΄ ως αυτοκράτορα της Αγίας Ρωμαϊκής Αυτοκρατορίας. Ο μεγάλος χαμένος ήταν το ελεκτοράτο της Σαξωνίας, καθώς έπρεπε να καταβάλει στην Πρωσία το ποσό του ενός εκατομμυρίου ασημένιων νομισμάτων, ως αποζημίωση. Στην ουσία η συνθήκη αποτέλεσε μια επικύρωση των συνθηκών Μπρεσλάου και Βερολίνου.

## Παραπομπές


## Εξωτερικοί σύνδεσμοι
* 

Κατηγορία:Συνθήκες ανακωχής
Κατηγορία:Συνθήκες της Αυστρίας
Κατηγορία:Συνθήκες της Πρωσίας
Κατηγορία:Πόλεμος της Αυστριακής Διαδοχής
Συνθήκη του Χούμπερτσμπουργκ

Η **συνθήκη Χουμπέρτουσμπουργκ** (γερμανικά: Frieden von Hubertusburg) υπογράφηκε ανάμεσα στις χώρες Πρωσία, Αυστρία και Σαξονία, στις 15 Φεβρουαρίου 1763, στο παλάτι Χουμπέρτσμπουργκ, στην Σαξονία και μαζί με την συνθήκη του Παρισιού, έβαζε τέλος στον Επταετή Πόλεμο. Οι όροι της συνθήκης δεν περιελάμβαναν σημαντικές εδαφικές αλλαγές αλλά καθιστούσαν το βασίλειο της Πρωσίας Ευρωπαϊκή δύναμη.

## Εξωτερικοί σύνδεσμοι
* 

Κατηγορία:Συνθήκες ανακωχής
Συνθηκη Χουμπερτσμπουργκ
Κατηγορία:Συνθήκες της Αυστρίας
Κατηγορία:Συνθήκες της Πρωσίας
Live Tracks

Το Live Tracks είναι ένα live άλμπουμ των Green Day που κυκλοφόρησε αποκλειστικά σε Ιαπωνία και Αυστραλία από την Reprise. Ηχογραφήθηκε στο Jannus Landing της Φλόριντα στις 11 Μαρτίου 1994 και κυκλοφόρησε ένα χρόνο μετά στις 25 Μαρτίου 1995. Περιέχει τρία τραγούδια από το Kerplunk και τέσσερα τραγούδια από το Dookie (το "Welcome to Paradise" συμπεριλαμβανόταν και στα δύο). Δεν κατάφερε ποτέ να μπει στα charts.

## Τραγούδια

## Συντελεστές
* Billie Joe Armstrong - φωνή, κιθάρα, παραγωγός 
* Mike Dirnt - μπάσο, φωνητικά, παραγωγός
* Tré Cool - ντραμς, κρουστά, παραγωγός
* Peter Yianilos - μηχανικός
* Rob Cavallo - παραγωγός

Κατηγορία:Δισκογραφία των Green Day
Κατηγορία:Άλμπουμ του 1995